b'\n_START_ARTICLE_\nTelemark smu\xc4\x8danje\n_START_SECTION_\nZgodovina\n_START_PARAGRAPH_\nTelemarkov zavoj se je pojavil na Norve\xc5\xa1kem leta 1868, ko je Sondre Nordheim na tekmi smu\xc4\x8darskih skokov skok zaklju\xc4\x8dil s pristankom v telemark. Nordheimova tehnika je kmalu za\xc4\x8dela prevladovati v smu\xc4\x8danju, v prvem desetletju 20. stoletja so vse prvine smu\xc4\x8danja temeljile na telemarku. Zatem je to smu\xc4\x8danje zamrlo._NEWLINE_Tehnika se je poimenovala po norve\xc5\xa1kem kraju Telemark, ki je nedale\xc4\x8d od norve\xc5\xa1kega glavnega mesta, Osla.\n_START_SECTION_\nPonovno odkritje telemarka\n_START_PARAGRAPH_\nV sedemdesetih letih se je tehnika telemark ponovno pojavila v ZDA. Mnogi so bili \xc5\xbee naveli\xc4\x8dani stilizirane alpske tehnike, zato so na\xc5\xa1li novo obliko sprostitve v deskanju in ponovnem rojstvu telemarka. Zadeva se je hitro raz\xc5\xa1irila v Kanado, Skandinavijo, pozneje pa \xc5\xa1e v \xc5\xa0vico, Francijo, Avstrijo, Nem\xc4\x8dijo, Italijo, tudi Slovenijo, razli\xc4\x8dni viri pa omenjajo tudi Japonsko in Avstralijo.  Tehnika telemark je v zadnjem desetletju in pol mo\xc4\x8dno napredovala, \xc5\xa1e zlasti z uporabo novih tehnologij ter novih materialov za izdelavo opreme. Bistvena zna\xc4\x8dilnost te tehnike, prosta peta in osnovni zavoj s poklekom, pa tudi v 21. stoletju ostaja nespremenjena. \xc5\xa0e ve\xc4\x8d, izpopolnjena tehnika smu\xc4\x8danja v kombinaciji s sodobno, modificirano opremo daje telemarkerju mo\xc5\xbenost hitrega vijuganja, akrobatskih skokov, smu\xc4\x8dati je mogo\xc4\x8de na vseh terenih.\n_START_SECTION_\nSmu\xc4\x8di\n_START_PARAGRAPH_\nTelemark smu\xc4\x8di so podobne alpskim smu\xc4\x8dem, mnogi za smuko uporabljajo kar te. S \xc4\x8dasom so telemark smu\xc4\x8di postale \xc5\xa1ir\xc5\xa1e.\n_START_SECTION_\n\xc4\x8cevlji\n_START_PARAGRAPH_\nV uporabi so \xc5\xa1e zmeraj usnjeni, sedaj pa prevladujejo \xc4\x8devlji iz trpe\xc5\xbenega polimerja.\n_START_SECTION_\nVezi\n_START_PARAGRAPH_\nVezi dr\xc5\xbeijo \xc4\x8develj ne smu\xc4\x8dki samo pri prstih. Najstarej\xc5\xa1a verzija vezi se imenuje vez treh zaponk, tako da se je smu\xc4\x8dar lahko odlo\xc4\x8dil na kateri zaponki bo imel pritjen \xc4\x8develj.'